Analizuojamu laikotarpiu Lietu-vos įmonėse buvo paskersta 306,70 tūkst. kiaulių – 1,04 proc. mažiau nei 2019 m. sausio–balandžio mėn. Kiaulių pagal SEUROP skerdenų klasifikavimo skalę buvo suklasifikuota 2,56 proc. mažiau nei 2019 m. tuo pačiu laikotarpiu. Lietuvos rinkoje daugiausia vyravo S ir E kategorijų kiaulienos skerdenos. 2020 m. sausio–balandžio mėn. S kategorijos kiaulės sudarė 69,85 proc., E kategorijos – 26,59 proc. nuo visų suklasifikuotų kiaulių skaičiaus. Analizuojamu laikotarpiu pagaminta 24,65 tūkst. t kiaulienos skerdenų – 0,99 proc. daugiau nei 2019 m. tuo pačiu laikotarpiu.

2020 m. sausio–balandžio mėn. vidutinė kiaulių supirkimo kaina Lietuvoje vidutiniškai sudarė 190,99 EUR/100 kg skerdenų ir buvo 38,08 proc. aukštesnė nei 2019 m. tuo pačiu laikotarpiu. Analizuojamu laikotarpiu kiaulių reprezentacinė E klasės vidutinė supirkimo kaina Lietuvoje sudarė 188,72 EUR/100 kg skerdenų ir buvo 39,23 proc. aukštesnė nei 2019 m. sausio–balandžio mėn. Kiaulių vidutinė E klasės supirkimo kaina ES rinkoje tuo pačiu laikotarpiu sudarė 186,23 EUR/100 kg skerdenų ir buvo 29,23 proc. aukštesnė nei 2019 m. sausio–balandžio mėn. Kiaulių E klasės supirkimo kaina 2020 m. sausio–balandžio mėn., palyginti su 2019 m. sausio–balandžio mėn., didėjo visose ES šalyse. Labiausiai kiaulių kaina padidėjo Rumunijoje – 46,88 proc. (iki 195,50 EUR/100 kg skerdenų) ir Danijoje – 46,52 proc. (iki 199,43 EUR/100 kg skerdenų). Lenkijoje kiaulių E klasės supirkimo kaina padidėjo 30,24 proc. (iki 184,01 EUR/100 kg skerdenų) ir buvo 2,50 proc. žemesnė nei Lietuvoje, Latvijoje – 38,49 proc. (iki 195,05 EUR/100 kg skerdenų) ir buvo 3,35 proc. aukštesnė nei Lietuvoje, Estijoje – 17,38 proc. (iki 172,22 EUR/100 kg skerdenų) ir buvo 9,00 proc. žemesnė už Lietuvos kainą. Vokietijoje ir Ispanijoje, kurios yra didžiausios kiaulių augintojos ES, kiaulių supirkimo kainos analizuojamu laikotarpiu atitinkamai siekė 194,51 EUR/100kg ir 182,33 EUR/100kg skerdenų.

Vidutinė kiaulių supirkimo kaina (gyvojo svorio) analizuojamu laikotarpiu sudarė 141,91 EUR/100 kg – buvo 39,46 proc. aukštesnė nei 2019 m. sausio–balandžio mėn. (101,76 EUR/100 kg). Pirmos (50–105 kg) kategorijos kiaulių gyvojo svorio kaina per analizuojamą laikotarpį padidėjo 37,25 proc., antros (106–115 kg) – 39,96 proc., trečios (116–140 kg) – 40,37 proc., o paršavedžių – 48,64 proc.

Šaltiniai: ŽŪIKVC (LŽŪMPRIS), EK
Naudojant ŽŪIKVC (LŽŪMPRIS) duomenis, būtina nurodyti šaltinį.

[2020-06-05](https://www.vic.lt/zumpris/2020/06/05/2020-m-sausio-balandzio-men-lietuvoje-kiauliu-skerdimo-apimtys-mazejo-o-supirkimo-kaina-didejo/)

[Mėsos sektoriaus vidaus rinkos apžvalgos](https://www.vic.lt/zumpris/category/mesos-sektorius/mesos-sektoriaus-vidaus-rinkos-apzvalgos/)